હજુ ભારતની પોલીસ અને લાગતી વળગતી એજન્સીઓ સાયબર સિક્યોરિટીના પાઠ શીખી રહી છે અને તેઓ જે ઝડપે આ નવી જાતના ગુના શીખી રહ્યા છે તેથી ઘણી વધુ ઝડપે ગુનેગારો દેશ અને વિદેશમાં ઊભરી રહ્યા છે. ઈન્ટરનેટના જમાનામાં પાકીટમાર તમારા ગામનો હોય તે જરૂરી નથી. આજે દુનિયાના કોઈ પણ ખૂણેથી જાણકાર માણસ તફડંચી કરી શકે છે અને આ જ કામ જો કંપનીનો કર્મચારી પોતે ચાહે તો તેના માટે ઈન્ટરનેટ થકી આર્થિક ગુનો ડાબા હાથનો ખેલ છે.